8 (5-1, 1-1, 5-1, 5-5) Sliema ftit li xejn tħabtu biex għelbu lil Marsaskala bl-iskor kbir ta' 16-8, f'partita li fiha ddominaw għal ħinijiet twal. B'hekk is-Slimiżi kisbu double fuq l-Iskalin hekk kif proprju eżatt xahar qabel din il-partita eżattament fl-10 ta' Lulju li għadda, kienu għelbuhom bl-iskor ta' 12-6. Għal Sliema spikka s-so­litu Jerome Gabarretta li skorja sitt goals. Sliema għamlu l-intenzjonijiet tagħhom ċari mal-ftuħ tal-logħba u rebħu l-ewwel sessjoni bl-iskor ta' 5-1, bil-goals jaslu minn Liam Galea, Jerome Gabarretta (2), Matthew Mifsud, John Brownrigg. Paul Privitera minn man-up wara li tkeċċa John Brownrigg wieġeb għall-Iskalin. Fit-tieni sessjoni, Sliema sfaw miżmuma fi draw ta' 1-1 b'Jerome Gabarretta jiskorja għalihom waqt li Luca Felice wieġeb għat-team immexxi mill-coach Ungeriż, Arpad Babay. Is-Slimiżi rritornaw għar- rebħ fit-tielet sessjoni meta għamlu dan bl-iskor ta' 5-1 bil-goals għalihom jaslu mill-captain Mark Meli (2), Jamie Gambin, Matthew Mifsud u Liam Galea. Jake Ciantar wieġeb għall-Iskalin. L-aħħar sessjoni intemmet fi draw ta' 5-5, bl-awturi tal-goals għal Sliema jkunu Jerome Gabarretta (3), Ni­cholas Bugelli u Nico Schiavone. Minn naħa l-oħra, għal Marsaskala wieġbu Mark Carani minn man-up wara li tkeċċa Zach Mizzi, Malcolm Manara u Paul Privi­tera minn penalty u Ayton Camenzuli u Jean Claude Cutajar.